In nomine sancte et individue Trinitatis, amen. Philippus, Dei gratia Francorum rex. Noverint universi ad quos littere iste pervenerint quod tres sextarios avene quos de duobus arpennis terre sitis apud Suncampum annuatim solemus percipere, qui empti sunt ad faciendum cimeterium et hortum ad opus ecclesie ejusdem ville, ob salutem et remedium anime patris nostri et matris nostre et predecessorum nostrorum, prefate ecclesie in perpetuum quittamus. Et ut ratum permaneat, presentem paginam sigillo nostro corroborari fecimus. Actum anno ab incarnatione Domini millesimo centesimo nonagesimo, mense junio.